Il-Grupp Universitarju Għawdxin qiegħed jitfa' dubju dwar il-fatt li Pulse hija l-ewwel organizzazzjoni tal-istudenti li qiegħda tkun irrikonoxxuta mill-amministrazzjoni tas-6th Form Sir M.A Refalo administration. Il-Grupp Universitarju Għawdxin jassigura li ilu attiv fl-iskola għal dawn l-aħħar 27 sena u kien qed jirrappreżenta l-interessi tal-istudenti innifishom mingħajr l-ebda intenzjonijiet partiġġjani għaliex dan il-Grupp kien u se jibqa' organizzazzjoni mhux politika. Il-Grupp Universitarju Għawdxin kompla jsaqsi l-mod kif intgħażlu l-istudenti biex jiffurmaw parti minn PULSE u kif 'l-avveniment' fl-iskola kien orkestratat, għaliex dan ma kienx diskuss waqt il-kunsill tal-iskola u ħafna studenti ma kinux jafu b'dan l-avveniment. Aktar kmieni Il-Pulse llum saret l-ewwel għaqda studenteska rikonoxxuta b'mod uffiċjali fis-Sixth Form ta' Għawdex. Dan tħabbar waqt konferenza tal-aħbarijiet mill-President tal-Pulse Matthew Zerafa u l-Kordinatur għal Għawdex fi ħdan l-istess għaqda Joseph Masini. Preżenti kien hemm ukoll seba' membri ġodda tal-Pulse li se jservu ta' rappreżentanti tal-għaqda. Il-President tal-Pulse Matthew Zerafa qal li l-għaqda se tkun qed taħdem id f'id mal-amministrazzjoni tal-iskola, filwaqt li tilqa' l-ideat, diffikultajiet u suġġerimenti tal-istudenti. Ħalli kumment hawn b'ismek u kunjomok. .td_uid_3_5ee4df9e3baeb_rand.td-a-rec-img{text-align:left}.td_uid_3_5ee4df9e3baeb_rand.td-a-rec-img img{margin:0 auto 0 0}